cyanic-selkie/wikianc huggingface dataset:
দুগদা
জনসংখ্যা
২০১১ সালের জনগণনা অনুসারে দুগদা অঞ্চলের জনসংখ্যা ছিল ২২,৭৪০ জন। এর মধ্যে ১১,৯১২ জন পুরুষ এবং ১০,৮২৮ জন মহিলা ছিলেন। তফশিলী জাতি ছিল ২,৮২৭ জন এবং তপশিলী উপজাতি সংখ্যা ছিল ১,২৪০ জন।
২০০১ সালের ভারতের জনগণনা অনুসারে দুগদা অঞ্চলের জনসংখ্যা ছিল ১৮,৮৬৪ জন। সমগ্র জনসংখ্যার মধ্যে পুরুষ ৫৪% এবং নারী ৪৬%। দুগদা অঞ্চলের সাক্ষরতার হার ৬৬% ভারতের,জাতীয় সাক্ষরতার গড় হার ৫৯.৫% এর চেয়ে বেশি। এই অঞ্চলের সাক্ষরতার হার পুরুষদের মধ্যে ৭৭%, এবং নারীদের মধ্যে এই হার ৫৪%। এই অঞ্চলের জনসংখ্যার শতকরা ১৪ জনের বয়স ছয় বছরের কম।
বাজার
দুগদা শহরটির মাঝখানে একটি ছোট বাজার রয়েছে। এই বাজারটি দুগদা অঞ্চলের চারিদিকে ছড়িয়ে ছিটিয়ে থাকা সাধারণ এবং অন্যান্য  মানুষের দৈনন্দিন চাহিদা পূরণ করে। এই জায়গাটিতে সপ্তাহে দুই দিন হাটও বসে। এখানে অনেকগুলি ভাল স্কুল রয়েছে। এইসব স্কুলের শিক্ষার্থীরা দেশের বিভিন্ন নামী প্রতিষ্ঠানে কাজ করছেন।
দর্শনীয় স্থান
খাণ্ডেশ্বরী মন্দির - এটি দুগদার একটি বিখ্যাত মন্দির। মন্দিরটি পাহাড়ের চূড়ায় অবস্থিত হওয়ায় এই স্থানটি পাহাড়ি মন্দির নামেও পরিচিত। মন্দিরের চারিদিকের দৃশ্য অতি মনোরম। আনেক দর্শনার্থী এই মন্দির দর্শনে আসেন।
মিলন কেন্দ্র - এখানে বিভিন্ন সাংস্কৃতিক ও সামাজিক অনুষ্ঠানের হয়।
শমশের সিং সুরজেওয়ালা
শমশের সিং সুরজেওয়ালা (২৪ মার্চ ১৯৩২ – ২০ জানুয়ারি ২০২০) ভারতের হরিয়ানার একজন আইনজীবী ও রাজনীতিবিদ ছিলেন। তিনি রাজ্যসভা ও হরিয়ানা বিধানসভার সদস্য ছিলেন। তিনি হরিয়ানা প্রদেশ কংগ্রেস কমিটির সভাপতি, হরিয়ানা সরকারের মন্ত্রী ও হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছেন। তিনি ছিলেন রণদীপ সিং সুরজেওয়ালার পিতা।
জীবনী
শমশের সিং সুরজেওয়ালা ১৯৩২ সালের ২৪ মার্চ জন্মগ্রহণ করেছিলেন। ছাত্রাবস্থা থেকেই তিনি রাজনীতির সাথে যুক্ত ছিলেন। ভারতীয় জাতীয় কংগ্রেসের নীতিকে সমর্থন জানানোর জন্য তাকে সানগ্রুরের শাসক যাদবিন্দ্র স্টেট মাধ্যমিক বিদ্যালয় থেকে বহিষ্কার করেছিলেন।
শমশের সিং সুরজেওয়ালা ১৯৫৭ সালে আইন পেশায় নিয়োজিত হন। তিনি সেন্ট্রাল ব্যাঙ্ক অব সানগ্রুরের পরিচালন অধিকর্তা ও কৈথলের কালায়াত পঞ্চায়েত সমিতির প্রধান সমিতির প্রধান হিসেবে নির্বাচিত হয়েছিলেন।
শমশের সিং সুরজেওয়ালা ১৯৬৭, ১৯৭৭, ১৯৮২ ও ১৯৯১ সালে নারোয়ানা থেকে হরিয়ানা বিধানসভার বিধায়ক হিসেবে নির্বাচিত হয়েছিলেন।   ১৯৯২ সালে তিনি হরিয়ানা থেকে রাজ্যসভার সদস্য হিসেবে নির্বাচিত হন। পরবর্তীতে, তিনি কৈথল থেকে ২০০৫ সালে হরিয়ানা বিধানসভার বিধায়ক হিসেবে নির্বাচিত হয়েছিলেন। তিনি চারবার হরিয়ানা সরকারের মন্ত্রী হিসেবে দায়িত্ব পালন করেছিলেন। তিনি হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছিলেন।
শমশের সিং সুরজেওয়ালা কৃষকদের অধিকার নিয়ে কাজ করেছেন। তিনি হরিয়ানা কৃষক সমাজ ও সর্বভারতীয় কিষাণ কংগ্রেসের সভাপতি ছিলেন। তিনি হরিয়ানা প্রদেশ কংগ্রেস কমিটির সভাপতি হিসেবেও দায়িত্ব পালন করেছেন।
শমশের সিং সুরজেওয়ালা ২০২০ সালের ২০ জানুয়ারি নয়াদিল্লির অখিল ভারতীয় আয়ুর্বিজ্ঞান সংস্থান হাসপাতালে ৮৭ বছর বয়সে প্রয়াত হন।
ওকিনাওয়া প্রশাসনিক অঞ্চল
ওকিনাওয়া প্রশাসনিক অঞ্চল (沖縄県? ওকিনাওয়া কেন্‌) হল জাপানের দক্ষিণে অবস্থিত ১০০০ কিমি দীর্ঘ রিউকিউ দ্বীপপুঞ্জের দক্ষিণের দুই তৃতীয়াংশ। এটি জাপানের দক্ষিণতম প্রশাসনিক অঞ্চল। এর রাজধানী ওকিনাওয়া দ্বীপের দক্ষিণে অবস্থিত নাহা নগর। বর্তমানে দ্বিতীয় বিশ্বযুদ্ধ পরবর্তী নিরাপত্তা চুক্তি অনুযায়ী ৫৩,০০০ মার্কিন সেনা ওকিনাওয়ায় ঘাঁটি গেড়ে আছেন।
ইতিহাস
নাহা ও ইয়াএসে অঞ্চল থেকে প্রস্তর যুগের মানুষের বসতির চিহ্ন পাওয়া গেছে। সাকিশিমা দ্বীপে প্রাপ্ত মাটির বাসনের সাথে তাইওয়ানের শিল্পরীতির সাদৃশ্য আছে।
অষ্টম শতাব্দী থেকে রিউকিউতে কৃষিভিত্তিক সভ্যতার পত্তন হয়। অচিরেই জাপান, চীন, তাইওয়ান প্রভৃতি দেশের ভৌগোলিক নৈকট্যের কারণে রিউকিউ একটি সমৃদ্ধ বাণিজ্যনির্ভর রাষ্ট্র হয়ে ওঠে। পঞ্চদশ শতাব্দীতে রিউকিউ চীনের মিং রাজবংশের করদ রাজ্যে পরিণত হয়।
দ্বিতীয় বিশ্বযুদ্ধে মার্কিন যুক্তরাষ্ট্র ১,৮৫,০০০ সেনা নিয়ে ওকিনাওয়া অধিকার করে। প্রশাসনিক অঞ্চলটির এক তৃতীয়াংশ মানুষ প্রাণ হারান। কেবল ১৯৪৫ এর ওকিনাওয়ার যুদ্ধেই এক চতুর্থাংশের মৃত্যু হয়। মৃতদের স্মৃতির উদ্দেশ্যে নির্মিত হয়েছে শান্তির প্রস্তরফলক। এই সময় থেকেই মার্কিন যুক্তরাষ্ট্র ওকিনাওয়ায় তার সামরিক উপস্থিতি বজায় রেখেছে।
কোরীয় যুদ্ধ ও ভিয়েতনাম যুদ্ধের সময় ওকিনাওয়ার বিমানঘাঁটি থেকে অনেকগুলি মার্কিন অভিযান চালনা করা হয়। ১৯৬০ খ্রিঃ থেকে একটি চুক্তির মাধ্যমে মার্কিন যুক্তরাষ্ট্র ওকিনাওয়ায় পারমাণবিক অস্ত্রভাণ্ডার মজুত রাখতে পারে ও রাখে, যদিও কখনও ১০০০ টির বেশি অস্ত্র একসাথে নয়।
ওকিনাওয়ায় মার্কিন সামরিক উপস্থিতির বিরুদ্ধে জনমত জোরালো। ২০১০ খ্রিঃ আসাহি শিন্‌বুন সংবাদপত্রের একটি সমীক্ষায় দেখা যায় ৪৩% ওকিনাওয়ান মার্কিন ঘাঁটিগুলি বন্ধ করতে চান, ৪২% তাদের প্রভাবের হ্রাস চান এবং ১১% স্থিতাবস্থা বজায় রাখতে চান।
১৯৭২ ও ২০০৯ খ্রিষ্টাব্দের মধ্যে ওকিনাওয়ায় নিযুক্ত মার্কিন সেনা ৫,৬৩৪ টি অপরাধে অভিযুক্ত হয়েছে। এর মধ্যে আছে ২৫ টি খুন, ৩৮৫ টি ছিনতাই, ২৫ টি অগ্নিসংযোগ, ১২৭ টি ধর্ষণ, ৩০৬ টি নিগ্রহ ও ২৮২৭ টি চুরির অভিযোগ।
ভূগোল
ওকিনাওয়া প্রশাসনিক অঞ্চল রিউকিউ দ্বীপপুঞ্জের দক্ষিণের দুই তৃতীয়াংশ নিয়ে গঠিত। এর মধ্যে বসবাসযোগ্য দ্বীপগুলিকে মূলত তিনটি অঞ্চলে ভাগ করা হয়, যথা: ওকিনাওয়া দ্বীপপুঞ্জ, মিয়াকো দ্বীপপুঞ্জ ও য়ায়েয়ামা দ্বীপপুঞ্জ।
২০০৮ এর ৩১শে মার্চের হিসেব অনুযায়ী সমগ্র ওকিনাওয়া প্রশাসনিক অঞ্চলের ১৯% সংরক্ষিত বনাঞ্চল। এর মধ্যে আছে ইরিওমোতে-ইশিগাকি জাতীয় উদ্যান; ওকিনাওয়া কাইগান ও ওকিনাওয়া সেন্‌সেকি উপ-জাতীয় উদ্যান এবং তিনটি প্রশাসনিক আঞ্চলিক উদ্যান।
অবেয় কুরুবিল্লা
অবেয় কুরুবিল্লা (എബി കുരുവിള; জন্ম: ৪ আগস্ট, ১৯৬৮) কেরালার মান্নার এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও ইংরেজ ক্রিকেটে চেশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
১৯৯১-৯২ মৌসুমে বোম্বে দলের পক্ষে পূর্ণাঙ্গ মৌসুম খেলে ৩৫ উইকেট পান। ১৯৯২-৯৩ মৌসুমে দক্ষিণ আফ্রিকা সফরে তিনি নজরে থাকলেও উপেক্ষিত হন। পরবর্তী বছরগুলোয় উপযুক্ত নতুন বোলারের অভাব উপলব্ধি করে দল নির্বাচকমণ্ডলী। অবশেষে, ১৯৯৬-৯৭ মৌসুমে ওয়েস্ট ইন্ডিজ সফরে ‘মুম্বাইকর’ নামে খ্যাত অবেয় কুরুবিল্লাকে সুযোগ দেয়া হয়। ভারতীয় পেস বোলিং আক্রমণে কেন্দ্রীয় ভূমিকায় অবতীর্ণ হন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন অবেয় কুরুবিল্লা। ৬ মে, ১৯৯৭ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৩ ডিসেম্বর, ১৯৯৭ তারিখে মুম্বইয়ে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। ডিসেম্বর, ১৯৯৭ সালে চ্যাম্পিয়ন্স ট্রফিতে অংশ নেন।
১৯৯৭ সালে ওয়েস্ট ইন্ডিজ গমনার্থে তাকে ভারতীয় দলের সদস্যরূপে অন্তর্ভুক্ত করা হয়। জাভাগাল শ্রীনাথের আঘাতের কারণে তাকেই পেস আক্রমণ পরিচালনা করতে হয়েছিল। এ সফরে মানানসই বোলিংশৈলী প্রদর্শন করলও পরবর্তীতে তেমন সফলতা না পাওয়ায় দল থেকে বাদ দেয়া হয়।
ব্রিজটাউনের তৃতীয় টেস্টের দ্বিতীয় ইনিংসে ৫/৬৮ বোলিং পরিসংখ্যান গড়েন। ভারতকে জয়ের অবস্থানে নিয়ে আসলেও ব্যাটসম্যানদের কারণে তা আর সম্ভবপর হয়ে উঠেনি। নিজ দেশে ও প্রতিপক্ষের মাঠে শ্রীলঙ্কার বিপক্ষে আরও পাঁচ টেস্টে অংশ নেন। কিন্তু, নিষ্প্রাণ পিচেও ভালোমানের ক্রীড়াশৈলী প্রদর্শনে সচেষ্ট ছিলেন। বিস্ময়করভাবে তাকে আর জাতীয় দলে নেয়া হয়নি।
অবসর
২০১১-১২ মৌসুমে নিখিল ভারত তরুণ দল নির্বাচক কমিটিতে নেতৃত্ব দেন। ২০১২ সালে মুম্বইয়ের প্রধান দল নির্বাচক হিসেবে দায়িত্ব পালন করেন। ২৭ সেপ্টেম্বর, ২০১২ তারিখে বিসিসিআই কর্তৃক অবেয় কুরুবিল্লাকে জাতীয় দল নির্বাচক হিসেবে মনোনীত করা হয়। এছাড়াও, মুম্বই ইন্ডিয়ান্সের প্রতিভাধর খেলোয়াড় মনোনয়নের দায়িত্ব পালন করছেন তিনি।
শায়ান চৌধুরী অর্ণব
শায়ান চৌধুরী অর্ণব (জন্ম: ২৭ জানুয়ারি ১৯৭৮; অর্ণব নামেই অধিক পরিচিত) একজন বাংলাদেশী সঙ্গীতজ্ঞ, গায়ক, গীতিকার এবং রেকর্ড প্রযোজক। প্রথমদিকে তিনি বাংলাদেশী বাংলা ব্যান্ডের সদস্য হিসেবে কাজ করলেও পরবর্তীকালে প্রেয়ার হল নামে আলাদা একটি ব্যান্ড গঠন করেন। বর্তমানে তিনি কোক স্টুডিও বাংলা প্রথম মৌসুমের প্রধান নির্বাহীর দায়িত্ব পালন করছেন।
একক সঙ্গীতজীবনে তার ছয়টি অ্যালবাম প্রকাশিত হয়েছে। ২০১৫ সালের এপ্রিলে মুক্তি পায় তার ষষ্ঠ একক অ্যালবাম খুব ডুব। সঙ্গীতের পাশাপাশি তিনি টেলিভিশন নাটকে কণ্ঠ দিয়েছেন এবং টেলিভিশন বিজ্ঞাপনে জিঙ্গেল করেছেন। জাগো (২০১০) বাংলা চলচ্চিত্রে সঙ্গীত পরিচালনার পাশাপাশি কণ্ঠশিল্পী হিসেবে কাজ করেছেন আহা! (২০০৭), মনপুরা (২০০৯) চলচ্চিত্রে। ১৯৯৮ সালে তিনি কলকাতার বাংলা চলচ্চিত্রে গান করেন। অর্ণব ২০১৩ সাভার ভবন ধস নিয়ে মৃত্তিকা গুণের লেখা মন খারাপের বৃষ্টি শিরোনামে একটি গান করেন।
প্রাথমিক জীবন
অর্ণবের চাচা তপন চৌধুরী বাংলাদেশের একজন সঙ্গীতশিল্পী।
সঙ্গীত জীবন
সপ্তম শ্রেণীতে অধ্যয়নকালীন সময়ে অর্ণব এস্রাজ শেখা শুরু করেন। পরবর্তীকালে ধীরে-ধীরে সঙ্গীতের বিভিন্ন ধারা, বিশেষ করে পাশ্চাত্য সঙ্গীতের উপর তিনি জ্ঞান অর্জন করেন। বিদ্যালয়ে থাকাকালীন তিনি গিটার এবং কিবোর্ড বাজানো শুরু করেন। শান্তিনিকেতনের বাউল গান তার পরবর্তী সঙ্গীতে ছাপ ফেলে। ১৯৯৭ সালে অর্ণব নিজের কিছু ভারতীয় সঙ্গীদের সাথে বাংলা নামে ব্যান্ডদল গঠন করেন। পরবর্তিতে বুনো এবং আনুশেহ্‌ অনাদিল দলটিতে যোগ দেয়।
শান্তিনিকেতন থেকে বিদায় নিয়ে অর্ণব বাংলাদেশে ফিরে এলে বাংলা একটি পরিপূর্ণ বাংলাদেশী ব্যান্ড হিসাবে পরিচিত পায় যা ছিলো অর্ণব ও অন্যান্য ব্যান্ড সদস্যদের বহুদিনের স্বপ্ন। অর্ণব বাংলা ব্যান্ড ছাড়াও তিনি প্রেয়ার হল নামের একটি ব্যান্ডেরও সদস্য।
২০০০ সালে তিনি বন্ধন নাটকের সূচনাসঙ্গীতে কণ্ঠ দেন এবং গানটি সেসময় বাংলাদেশের টেলিভিশন দর্শকদের মাঝে ব্যাপক জনপ্রিয়তা লাভ করে।
২০১০ সাল থেকে তিনি আধখানা মিউজিক কোম্পানির অধিনে প্রধান নির্বাহী কর্মকর্তা হিসেবে কর্মরত রয়েছেন। এখানে তিনি মিউজিক ভিডিও, প্রামাণ্যচিত্র এবং বিজ্ঞাপন ভিডিও ইত্যাদির নির্দেশনা দেন। সেখান থেকেই তার সঙ্গীতের সফর শুরু হয়। পাঠভবনে ছাত্রদের গাছতলায় গুরুশিষ্য পরম্পরায় পড়ানো হতো। বর্ষাকালে বৃষ্টি হলেই ক্লাস মুলতুবি রাখা হত। এই সময় অর্ণব তার কিছু বন্ধুদের সাথে বসে গান লিখতেন ও তাতে সুরারোপ করতেন।
প্রাথমিক কাজ
ব্যান্ডের পাশাপাশি একক সঙ্গীতজীবনে অর্ণবের ছয়টি অ্যালবাম প্রকাশিত হয়েছে। ২০০৫ সালে তার প্রথম একক স্টডিও অ্যালবাম চাইনা ভাবিস প্রকাশিত হয়।  তার দ্বিতীয় একক অ্যালবাম হোক কলরব প্রকাশিত হয় ২০০৬ সালে। শান্তিনিকেতনে থাকার সময় নিজে ও বন্ধুদের নিয়ে তিনি যেই গানগুলি করেছিলেন সেগুলোই এই অ্যালবামে স্থান পেয়েছে। তার তৃতীয় অ্যালবাম "ডুব"। কাব্যিক ভাষায় গানের কথা ও জটিল সুরমুর্ছনার সুবাদে অর্ণব বাংলাদেশী শ্রোতাদের কাছে অনেক জনপ্রিয়। তার চতুর্থ অ্যালবাম "রোদ বলেছে হবে" । এটাই সম্ভবত তার অ্যালবাম গুলোর মধ্যে সবচেয়ে বেশি পরীক্ষামুলক অ্যালবাম। তার পঞ্চম অ্যালবাম আধেক ঘুমে, যেটি একটি রবীন্দ্রসঙ্গীতধর্মী অ্যালবাম। তার সর্বশেষ অ্যালবাম খুব ডুব, যেটি ২০১৫ সালে প্রকাশিত হয়।
এছাড়া সাহানা বাজপেয়ীর রবীন্দ্রসঙ্গীত অ্যালবাম "নতুন করে পাবো বলে" এবং কৃষ্ণকলির অ্যালবাম "সূর্যে বাঁধি বাসা"-তেও তিনি সুরারোপ করেছেন।
ব্যক্তিগত জীবন
ব্যক্তিগত জীবনে অর্ণব ভারতীয়-বাংলাদেশী সঙ্গীতশিল্পী সাহানা বাজপেয়ীকে বিয়ে করেন ২০০১ সালে। তারা একসাথে পড়াশোনা করেছেন শান্তিনিকেতনের পাঠ ভবনে। তাদের বিবাহ-বিচ্ছেদ ঘটে বিবাহের ৭ বছর পর ২০০৮ সালে। এরপর ২০২০ সালের অক্টোবর ২৮ তারিখে ২য় বিয়ে করেন আসামে জন্ম নেওয়া এবং আসানসোলে বেড়ে উঠা সুনিধি নায়েককে।
ডিস্কোগ্রাফি
thumb|right|২০১২ সালে ডালাসে বাংলাদেশ নাইটে নাজিয়ার সাথে অর্ণব thumb|right|২০১৩ সালে কলকাতায় কনসার্টে অর্ণব
লিটল (চলচ্চিত্র)
লিটল একটি আসন্ন হাস্যরসাত্মক ইংরেজি চলচ্চিত্র, যার পরিচালক টিনা গোল্ডেন। চলচ্চিত্রটিতে অভিনয় করেছেন রেগিনা হল, মার্শাই মার্টিন, ইসা রে সহ আরো অনেকে।
নির্মাণ
ইসা রে মে মাসে চলচ্চিত্রটির সাথে যুক্ত হন। অপরদিকে, রেগিনা হল তার পরের মাসে চলচ্চিত্রটির সাথে যুক্ত হন। চলচ্চিত্রটির মুখ্য চিত্রগ্রহণ সেই বছরের আগস্টে আটলান্টায় সম্পন্ন হয়।
মুক্তি
চলচ্চিত্রটির ২০১৯ সালের ১২ এপ্রিল মুক্তি পাওয়ার কথা আছে।
ডাইনোসর (দ্ব্যর্থতা নিরসন)
ডাইনোসর অধুনা অবলুপ্ত, সাধারণত বৃহদাকার মেরুদণ্ডী প্রাণীগোষ্ঠীর সদস্য।
ডাইনোসর আরো উল্লেখ করতে পারে:
জাভাগাল শ্রীনাথ
খেলোয়াড়ী জীবন
১৯৯২-৯৩ মৌসুমে দক্ষিণ আফ্রিকা সফরে যান। তন্মধ্যে, জোহেন্সবার্গে অনুষ্ঠিত দ্বিতীয় টেস্টের দ্বিতীয় দিনে মেরিক প্রিঙ্গল ব্যাটিংকালে তার বাউন্সারে চোখে মারাত্মক আঘাত পান। ফলশ্রুতিতে প্রিঙ্গলকে স্ট্রেচারে করে মাঠ ছেড়ে চলে আসতে হয় ও রিটায়ার্ড হার্ট হতে হয়। এরফলে ১৯৯৫ সাল পর্যন্ত তিনি খেলতে পারেননি।
ফেব্রুয়ারি, ১৯৯৯ সালে কলকাতায় অনুষ্ঠিত টেস্টে পাকিস্তানের বিপক্ষে ২য় ইনিংসে ৮ উইকেট তুলে নেন। ১৯৬-৯৭ মৌসুমে দক্ষিণ আফ্রিকার বিরুদ্ধে অনুষ্ঠিত ৬ টেস্টের সিরিজে তিনি ৩৫ উইকেট পান।
অর্জনসমূহ
বিখ্যাত বোলার কপিল দেবের পর পেস বোলিংয়ে তিনি দুই শতাধিক টেস্ট উইকেট পেয়েছেন। ১৯৯৬ সালে দক্ষিণ আফ্রিকা সফরে তার বলের গতিবেগ ছিল । এছাড়াও, ১৯৯৯ সালের ক্রিকেট বিশ্বকাপে তিনি ৯৩ মাইল বেগে বোলিং করেছেন। নভেম্বর, ২০০৩ সালে আন্তর্জাতিক ক্রিকেট অঙ্গন থেকে অবসর ঘোষণার পর ভারতের একটি সংবাদপত্র প্রতিবেদন প্রকাশ করে যে, তিনি দক্ষিণ আফ্রিকার স্পিড গানে ঘণ্টা প্রতি ১৫৬+ বেগে বোলিং করেছেন।
১৯৯২, ১৯৯৬, ১৯৯৯ ও ২০০৩ সালের ক্রিকেট বিশ্বকাপে সর্বমোট ৪৪ উইকেট দখল করেন। জহির খানও সমসংখ্যক উইকেট নিয়ে তার সাথে যৌথভাবে ভারতের পক্ষে শীর্ষস্থানে অবস্থান করছেন।
অবসর
২০০৩ সালে দক্ষিণ আফ্রিকায় অনুষ্ঠিত বিশ্বকাপের পর আন্তর্জাতিক ক্রিকেট থেকে অবসর নেন। চূড়ান্ত খেলায় অস্ট্রেলিয়ার বিরুদ্ধে তার ১০ ওভারে ৮৭ রান দেয়াই এর প্রধান কারণ বলে মনে করা হয়। কিন্তু সেমি-ফাইনাল পর্যন্ত তার বোলিং গড় ছিল ১৭.৬২ এবং ওভার প্রতি ৩.৪৮ রান দিয়েছিলেন। পূর্ববর্তী দুই খেলার মধ্যে নিউজিল্যান্ডের বিরুদ্ধে ৮ ওভারে ২০ ও সেমি-ফাইনালে কেনিয়ার বিরুদ্ধে ৭ ওভারে মাত্র ১১ রান দিয়েছিলেন। অবসর গ্রহণের সময় আইসিসি প্লেয়ার র‌্যাঙ্কিংয়ে ৭০১ পয়েন্ট নিয়ে ৮ম স্থানে অবস্থান করছিলেন।
এপ্রিল, ২০০৬ সালে আন্তর্জাতিক ক্রিকেট কাউন্সিল কর্তৃক তিনি ম্যাচ রেফারি হিসেবে মনোনীত হয়। এরপর তিনি ২০০৭ সালের বিশ্বকাপে দায়িত্ব পালন করেন। এ পর্যন্ত তিনি ২৪ টেস্ট, ১২২ ওডিআই ও ২৫ টি২০আই পরিচালনা করেছেন। ক্রিকেটে অসামান্য অবদান রাখায় ১৯৯৯ সালে ভারতীয় কর্তৃপক্ষ তাকে অর্জুন পদকে ভূষিত করে।
চিলাউড়া হলদিপুর ইউনিয়ন
চিলাউড়া হলদিপুর ইউনিয়ন বাংলাদেশ রাষ্ট্রের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক ইউনিট।
অবস্থান ও সীমানা
চিলাউড়া হলদিপুর ইউনিয়ন পরিষদের পূর্ব ও দক্ষিণে রানীগঞ্জ ইউনিয়ন পূর্বে জগন্নাথপুর পৌরসভা, পশ্চিমে দিরাই উপজেলা, রানীগঞ্জ ইউনিয়ন উত্তরে কলকলিয়া ইউনিয়ন ।
ইতিহাস
জগন্নাথপুর উপজেলার পশ্চিম অংশে প্রায় ৫ কিলোমিটার দূরে অবস্থিত জগন্নাথপুর উপজেলার সাবেক ০৯ টি বর্তমান ০৮ টি ইউনিয়নের মধ্যে ৫ নং চিলাউড়া হলদিপুর ইউনিয়ন পরিষদ। চিলাউড়া গ্রামে প্রাচিন কালে লোকবসতি গড়ে উঠেছিল জগন্নাথপুরের বর্তমান চিলাউড়া নামকরণটি আনুমানিক দ্বাদশ শতাব্দীতে হয়েছিল প্রাচীন কিছু নথিপত্র থেকে জানা যায় কিছু তাবলীগ জামাতের লোক ইসলামের দাওয়াত দিতে গিয়ে এই গ্রামে এসেছিলো এবং তাদের ৪০ দিনের একটি চিল্লা ছিল সেই চিল্লা থেকেই চিলাউড়া গ্রাম নামকরণকরা হয়েছিল। সেই সময় জগন্নাথপুর সংলগ্ন পেরুয়া রাজা পান্ডুয়া রাজ্য অবস্থিত ছিল । বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য লাউড় রাজ্য সহ  জগন্নাথপুরে পান্ডুয়া রাজ্যের বিভিন্ন স্থানে প্রায় সাতশত বাহ্মণ পরিবারকে আশ্রয় প্রদান করেন । সে সময় চিলাউড়ায় আট পরিবার বাহ্মণ আশ্রিত হন । চিলাউড়া গ্রামের যে স্থানে আট পরিবার বাহ্মণ বাস করতেন সে স্থান আট ঘর নামে পরিচিত হয়। যাহা এখন আটঘর পাড়া নামে অবহিত হচ্ছে । এ ইউনিয়নটি হলদিপুর ইউনিয়ন হিসাবে জন্মলগ্ন থেকে প্রতিষ্ঠা লাভ করে। পরবর্তী কালে চিলাউড়া গ্রামের মো: আব্দুল গফুর সাথে আরও দুজন হারুনুর রশিদ, মাওলানা মনোয়ার আলম বাংলাদেশ হাইকোর্টে রীট পিটিশন করলে, মহামন্য হাইকোর্টের রায়ের প্রেক্ষিতে ইউনিয়নটি হলদিপুরের সাথে চিলাউড়া নাম যুক্তে চিলাউড়া হলদিপুর ইউনিয়ন পরিষদ নাম ধারণ করে।  চিলাউড়া হলদিপুর ইউনিয়ন নলুয়া ও মইয়ার হাওড়ের প্রাকৃতিক সৌন্দর্য্যের মধ্যদিয়ে অন্যতম দর্শনীয় স্থান হিসাবে পরিচিতি লাভ করেছে।
ব্যাঙ্কিং ন্যায়পাল প্রকল্প
ব্যাঙ্কিং ন্যায়পাল প্রকল্প  (Banking Ombudsman Scheme) হল ২০০৬ সালে ভারত সরকারের গৃহীত সিদ্ধান্ত অনুসারে সৃষ্ট  আপাতদৃষ্টিতে একটি আইনি সংস্থা, যার দ্বারা সংশ্লিষ্ট ব্যাঙ্ক ও গ্রাহকের ঐকমত্যে ভারতে ব্যাঙ্কিং পরিষেবায় উদ্ভূত গ্রাহকদের অসন্তোষ ও অভিযোগের নিষ্পত্তি  ও সমাধান করার পন্থা। ভারতে ১৯৯৫ সালের ১৪ই জুন ভারতীয় রিজার্ভ ব্যাঙ্ক দেশে ব্যাঙ্কিং পরিষেবা সম্পর্কিত “ব্যাঙ্কিং ন্যায়পাল প্রকল্প” প্রথম চালু করে। ২০০২ সালে সেটি প্রথম সংশোধিত হয়। বর্তমানে প্রচলিত পরিকল্পনাটি ২০০২ সালের পরিকল্পনার পরিবর্তিত রূপ। বর্তমানে ব্যাংকিং ওম্বডসম্যান প্রকল্প ২০০৬,অনুসারে ১লা জানুয়ারি হতে বলবৎ হয়েছে (২০১৭ খ্রিস্টাব্দের ১লা জুলাই তারিখে প্রশংসিত)
ভারতে ব্যাঙ্ক ন্যায়পাল ২০০২ সাল হতে ২০০৬ সাল পর্যন্ত ৩৬,০০০ অভিযোগের নিষ্পত্তি করেছে। সারা দেশে বাইশটি আঞ্চলিক দপ্তরে ব্যাঙ্ক ন্যায়পাল নিযুক্ত আছেন। সম্প্রতি জম্মু, রায়পুর, মুম্বই-এ দ্বিতীয় এবং নতুন দিল্লি তে তৃতীয় ন্যায়পালের দপ্তর খোলা হয়েছে।
ব্যাঙ্কিং পরিষেবায় অভিযোগের ধরন ও বিস্তার ব্যাপক। সেই মত ব্যাঙ্কিং ন্যায়পালের বিচার্য বিষয়ের আওতা ও ক্ষমতা অনেক বিস্তৃত। নিচে দেওয়া যে কোন একটির ভিত্তিতে ব্যাঙ্কিং ন্যায়পালের কাছে অভিযোগ জানান যায়-
তাদের বিজ্ঞপ্তি নং CSD দেখুন। BOS.4638 / 13.01.01 / 2006-07 ২৪ মে, ২০০৭ তারিখে, ভারতীয় রিজার্ভ ব্যাংক তাদের ব্যাংকিং ওম্বডসম্যান প্রকল্প, ২০০৬ সংশোধন করেছে এবং এই প্রকল্পটি সংশোধিত কার্যকরভাবে কার্যকর হয়েছে।
টেবিল কম্পিউটার
টেবিল কম্পিউটার বা টেবিল পিসি বা টেবিলটপ হল একটি যন্ত্র যা বহনযোগ্য অল-ইন-ওয়ান কম্পিউটারের একটি শ্রেণী। এতে সকল সুযোগ সুবিধাসহ বড় প্রদর্শনীর ব্যবস্থা আছে। এটি টেবিলের উপরে বা ঘরের মধ্যে যেকোন জায়গায় বহন করা যায়। টেবিলের উপরে রেখে কাজ করা যায় বলে একে টেবিলটপ বলা হয়।
টেবিল কম্পিউটারের রয়েছে একটি ১৮ ইঞ্চি বা তার থেকে বড় সংবেদনশীল বহুস্পর্শী প্রদর্শনী, একটি ব্যাটারি যা কমপক্ষে ২ ঘণ্টা কাজের সুবিধা দেয় এবং অপারেটিং সিস্টেম (যেমন উইন্ডোজ ৮.১)। এগুলোতে পূর্বেই নানান গেম ও অ্যাপ ইনস্টলকৃত থাকে যেগুলো একইসাথে বহুব্যবহারকারী কর্তৃক ব্যবহার করা যায়। তাই টেবিল কম্পিউটারগুলো মূলত পারিবারিক বিনোদনের যন্ত্র হিসেবে বাজারজাত করা হয়। কিছু টেবিলপিসি যন্ত্র প্রস্তুতকারক আরো বেশি সুবিধা যোগ করে এবং বিশেষ জিইউআই বা চিত্রভিত্তিক ব্যবহারকারী ইন্টারফেস দেয় যার ফলে বহু ব্যবহারকারী একইসাথে সুবিধা ভোগ করে থাকে। এর একটি প্রকৃষ্ট উদাহরণ হল অউরা (Aura) ইন্টারফেস, যা লেনেভো আইডিয়াসেন্টার হরাইজন টেবিলটপগুলোতে ইনস্টল করা থাকে।
কয়েকটি প্রস্তুতকারক কোম্পানি তাদের নিজস্ব সংস্করণের টেবিলটপ বাজারে ছেড়েছে। এর কয়েকটি উদাহরণ হলঃ এইচপি এনভি রোভ ২০, ডেল এক্সপিএস ১৮ এবং সনি ভায়ো ট্যাপ ২০
নরটন ফার্নিচার
নরটন ফার্নিচার হলো একটি ক্লিভল্যান্ড ভিত্তিক আসবাবের দোকান যা ইন্টারনেট জুড়ে তার অদ্ভুত এবং অপ্রচলিত, গভীর রাতের টেলিভিশন বিজ্ঞাপনের জন্য পরিচিত।
নরটন ফার্নিচারের মালিক ও পরিচালক মার্ক ব্রাউন, যিনি ১৯৯৫ সালে তাঁর পিতার কাছ থেকে উত্তরাধিকার সূত্রে ব্যবসাটি পান। ডাউনটাউন ক্লিভল্যান্ডের পেইন অ্যাভিনিউ এর ধারে ও পূর্ব ২১তম রোডে দোকানটি অবস্থিত।.
বিজ্ঞাপন দেওয়া
ইন্টারনেটের ভাইরাল ভিডিও সাইটগুলোতে বেশ কিছু বিজ্ঞাপন ছড়িয়ে পড়লে, নরটন ফার্নিচার বি-রেট বিজ্ঞাপনের জন্য বেশ পরিচিতি পায়। বিজ্ঞাপনগুলি তাদের কৌতুকপূর্ণ চরিত্র এবং নিম্ন ব্যায়ের জন্য পরিচিত, সেইসাথে নরটন ফার্নিচারের মুখপাত্র, ব্রাউন যখন শিশু ছিলেন তখন তার গলায় শারীরিক ক্ষতি হওয়ার কারণে তিনি একটি অনিচ্ছাকৃত শান্ত, বর্ণবাদী কণ্ঠস্বর পান।তিনি বলেন আমার নাম মার্ক, এবং আপনি এতে বিশ্বাস রাখতে পারেন। যদি আপনি আমার দোকানে বিশ্বাস করতে না পারেন তবে আপনি কোথাও ই বিশ্বাস করতে পারবেন না।!""
সাধারণ উপাদানগুলির মধ্যে স্থানীয় অভিনেতাদের পাশাপাশি পুরাতন অন্তর্ভুক্ত থাকে যা তিনি প্রায়শই তার স্পিল এবং একটি কৌতুক স্কিট কাঠামো সরবরাহ করেন। গভীর রাতের টেলিভিশন প্রোগ্রামগুলিতে প্রদর্শিত হয়েছিল এবং স্থানীয় টিভি প্রোগ্রামগুলির মধ্যে যেগুলি ক্লিভল্যান্ড ফ্রি টাইমসে "সর্বকালের সেরা" (২০০)) বিবেচিত হয়েছিল তাদের অন্তর্ভুক্ত ছিল [৩]
ব্রাউন ক্লিভল্যান্ডে লেবারন জেমসকে রাখার জন্য ২০১০ এর প্রচারণায় অংশ নিয়েছিলেন, প্লিজ স্টে লেবরন এর ভিডিওতে উপস্থিত হয়ে ৪ [৫] [৬]
ক্যাসালুপা ঘোষণা করে, টাকো বেল একটি আঞ্চলিক সুপার বোল ৫০ এর বিজ্ঞাপনে মার্ক ব্রাউনকে বৈশিষ্ট্যযুক্ত করেছে। [৭].
মাইএসকিউএল
মাইএসকিউএল  হল একটি মুক্ত ভাষার ডাটাবেজ মেনেজমেন্ট সফটওয়ার। এই ভাষার নামের শুরুতে মাথায় রাখা হয় এর কো-ফাউন্ডার মাইকেল উইডনিয়াসের  মেয়ের নামানুসারে এবং এসকিউএল এর পুরা এব্রিভিয়েশন হল স্ট্রাকচার কুয়েরী ল্যাংগুয়েজ। মাইএসকিউএল ডেভেলপার টিম এটা গ্নু লাইসেন্স এর আওতায় প্রকাশ করে কিছু স্বীকার্যের ভিত্তিতে। প্রথমদিকে মাইএসকিএল একটা সুইডেস কোম্পানি ডেভেলপ করলেও পরে এটি ওরাকল কর্পোরেশন কিনে নেয় তাদের ব্যবহারের জন্য।
মাইএসকিউএল হল ল্যাম্প মুক্ত ওয়েব এপলিকেশন সফটওয়ারের একটা উন্নয়ন। ল্যাম্প হল লিনাক্স, এপাচি, মাইএসকিউএল, পিএইচপি/পার্ল/পাইথন এর জন্য মাইএসকিউয়াল ডাটাবেজ সংযুক্তি হিসেবে জুমলা, ওয়ার্ডপ্রেস, পিএইচপি বিবি ইত্যাদিতে ব্যবহার করা হয়। এর মধ্যে আরো আছে ফেসবুক, গুগল, টুইটার, ফ্লিকার, ইউটিউব।
আব্দুল গফুর ভুরগরী
আব্দুল গফুর ভুরগরী (عبدا لغفورڀرڳڙي ) (জানুয়ারী ১৯২১ - ১০ ফেব্রুয়ারি ২০১৫), তিনি লারকানা পাকিস্তানের একজন আইনজীবী, লেখক এবং রাজনীতিবিদ ছিলেন।
জীবনের প্রথমার্ধ
আব্দুল গফুর ভুরগরী ১ জানুয়ারি ১৯২১ গুলাম নবি ভুরগ্রি, তালুকা শাহদাদকোট গ্রামে জন্ম হয় ।   তাঁর বাবা আবদুল জলিল ভুরগরী একজন সরকারী কর্মচারী ছিলেন এবং কৃষিকাজও করতেন।
শিক্ষা
ভুরগরী প্রাথমিক শিক্ষা শাহদাদকোটে এবং ম্যাট্রিক পাস করেন মাদ্রাসা উচ্চ বিদ্যালয়, লারকানা থেকে। বোম্বাই বিশ্ববিদ্যালয়ের অধিভুক্ত শিকারপুর সি ও এস কলেজ থেকে স্নাতকোত্তর করার পরে তিনি আলীগড় মুসলিম বিশ্ববিদ্যালয়ে পড়াশুনা করেন  তিনি ১৯৪২ থেকে ১৯৪৬ সালের মধ্যে পার্সিয়ান ভাষায় এলএলবি এবং স্নাতকোত্তর লাভ করেন।
পেশাগত জীবন
পড়াশোনা শেষ করার পরে তিনি ১৯৪৭ সালে আইন অনুশীলন শুরু করেন। প্রথমদিকে তিনি ফৌজদারি মামলাও অনুশীলন করেছিলেন তবে পরবর্তীকালে তিনি কেবল দেওয়ানী মামলায় মনোনিবেশ করেছিলেন।
১৯৯৫-৯৬ এবং ১৯৯৬–৯৭ সালের নির্বাচনের আগে তিনি হাইকোর্ট আইনজীবী সমিতির দু'বার আহ্বায়ক এবং ১৯৮৯ সালে জেলা আইনজীবী সমিতির বিনা প্রতিদ্বন্দ্বী সভাপতি ছিলেন।
তার ছাত্রদের মধ্যে ছিলেন পাকিস্তানের প্রাক্তন প্রধান বিচারপতি রানা ভগবানদাস, প্রাক্তন আইন সম্পাদক প্রকাশ লাল, মুহাম্মদ বাচাল টুনিও, আবদুল হামিদ ভুরগরি (অতিরিক্ত অ্যাডভোকেট জেনারেল হাইকোর্ট লারকানো)।
সাংবাদিকতা
তিনি কখনও কখনও ইনসাফ পত্রিকার পক্ষে লিখেছিলেন।
রাজনৈতিক পেশা
ছাত্র রাজনীতি
ছাত্রজীবনে তিনি কয়েদ-ই-আজম মোহাম্মদ আলী জিন্নাহর একজন সত্য সৈনিক হিসাবে মুসলিম লীগে যোগ দিয়েছিলেন। তিনি তার রাজনৈতিক জীবন শুরু করেছিলেন সিএন্ডএস কলেজ শিকারপুরে তৎকালীন বোম্বাই বিশ্ববিদ্যালয়, মুসলিম ছাত্র ফেডারেশন গঠনের মাধ্যমে এবং এর সভাপতি হন। প্রথম থেকেই তিনি মুক্তিযোদ্ধাদের পক্ষে ছিলেন।
মুসলিম লিগ
তিনি মুসলিম লীগ থেকে রাজনৈতিক জীবন শুরু করেছিলেন এবং মুসলিম লীগ নেতা ও প্রাক্তন মুখ্যমন্ত্রী সিন্ধু কাজী ফজলুল্লাহ উবায়দুল্লাহ এবং ভুরগরীর সাথে তাঁর রাজনৈতিক যোগসূত্র ছিল এবং খুহরোর শেষ দিনগুলিতে প্রাক্তন মুখ্যমন্ত্রী মুহাম্মদ আইয়ুব খুহরোর সাথেও সম্পর্ক গড়ে ওঠে।
সম্পাদক আল সিন্ধ আদাবি সম্মেলন
তিনি কেবল মুসলিম লীগের মঞ্চ থেকে রাজনীতিতে অংশ নেননি, তিনি জামায়াত শোয়ারা-ই-সিন্ধুর পতাকার নিচে সাহিত্যমূলক কর্মকাণ্ডেও তাঁর সময় ব্যয় করেছিলেন এবং লারকানায় সাহিত্য সম্মেলন আয়োজনে মূল ভূমিকা পালন করেছিলেন।
১৯৪৯ থেকে ১৯৫৬ সাল পর্যন্ত যখন লারকানায় অল সিন্ধ আদাবী সম্মেলন আহ্বান করা হয়েছিল তখন তিনি এর সেক্রেটারি ছিলেন।
১৯৫৩ সালে, ৩২ বছর বয়সে তিনি লারকানা পৌর কমিটির প্রথম নির্বাচিত সভাপতি হন।
পাকিস্তান পিপলস পার্টি
১৯৭৬ সালে তিনি পাকিস্তান পিপলস পার্টিতে যোগ দেন, দলে যোগদানের পরপরই তিনি উপ-সাধারণ সম্পাদক সিন্ধু নিযুক্ত হন। ১৯৭৭ সালে তিনি পিএস -১১ (শাহদাদকোট উপজেলা) থেকে বিনা প্রতিদ্বন্দ্বিতায় নির্বাচিত হয়েছিলেন। জনগণের সমস্যা সমাধানের জন্য আবদুল গাফুর ভুগরির জন্য আল-মুর্তজা লারকানায় পিপিপির একটি বিশেষ সেল তৈরি করা হয়েছিল এবং এটি বিশ্বাস করা হয় যে প্রাক্তন প্রধানমন্ত্রী জুলফিকার আলী ভুট্টোর একটি ঘনিষ্ঠ সহায়তা ছিল।
ভুগরি ১৯৭৮ ও ১৯৮৭ সালে পাঁচবার কারাবরণ করেছিলেন।
জাতিসংঘ
তিনি ১৯৮৩ এবং ১৯৯৫ সালে সংযুক্ত জাতির পাকিস্তানের প্রতিনিধিত্ব করেছিলেন।
সরকার
১৯৮৪ সালে তিনি সিন্ধুর রাজস্ব ও সংস্কৃতি মন্ত্রী হন, ১৯৯৫ সালে তিনি ইতিহাস ও সংস্কৃতি মন্ত্রকের প্রধানমন্ত্রীর উপদেষ্টা হিসাবে কাজ করেছিলেন।
সাহিত্যের অবদান
শাহ আবদুল লতিফ ভিটাই চেয়ার, করাচি বিশ্ববিদ্যালয় দ্বারা প্রকাশিত, www.bghurgri.com থেকে অনলাইনে অনুলিপি পান।
মরণ
২০১৪ সালের ১০ ফেব্রুয়ারি তিনি লারকানায় তাঁর বাড়িতে, ৯৪ বছর বয়সে মারা যান।   জানাজার নামাজের দরগাহ হুসেনাবাদ (কাম্বার) এর সৈয়দ গোলাম হুসেন শাহ বুখারী নেতৃত্বে ছিলেন।   তাকে শ্রদ্ধা জানাতে, উচ্চ আদালত এবং লারকানার নিম্ন আদালতে অস্থায়ীভাবে কাজ বন্ধ ছিল।
হারানা (পলাতক)
ভারতীয় হিন্দু ঐতিহ্যে হারানা, তাকে বিয়ে করার জন্য একটি মেয়েকে বন্দী করে। একটি বিয়ে যেখানে বর হারানা দ্বারা কনেকে ধরে রাখে তাকে রাক্ষস বিবাহ বলা হয়।
মোহামেদ আমুর
মোহামেদ আমুর (জন্ম ১১ই নভেম্বর, ১৯৮৪) একজন আলজেরীয় প্রতিযোগিতামূলক হন্টনকারী। আমুর ২০০৮ অলিম্পিক গেমসে ২০ কিমি হাঁটায় অংশগ্রহণ করে ১:৩২:২১ সময়ে ৪৮তম স্থান অধিকার করেন।
দেবলোক
দেবলোক  (देवलोक, 仏教, 데바로카, தேவ உலகம், เทวโลก) বা দেব লোক  হল সুখময় স্থান যেখানে দেব ও দেবী গণ বাস করেন। এটিকে সাধারণত স্বর্গের অনুরূপ উজ্জ্বল প্রভাসম্পন্ন মঙ্গলময় স্থান হিসেবে বর্ণনা করা হয়। বিভিন্ন হিন্দু সম্প্রদায়ের আচার্যরা এই ধরনের দেবতাদের আবাসগুলিকে স্বর্গ সহ অন্যান্য নামে নির্ণয় করে থাকেন, যা প্রতিটি অ-মৌলিক দিক থেকে আলাদা।
হিন্দু বিশ্বাসগুলি বিশাল এবং বৈচিত্র্যময়। তাই হিন্দুধর্মকে প্রায়ই একক ধর্মের পরিবর্তে একটি পরিবার হিসাবে উল্লেখ করা হয়৷ এইভাবে, অনেক হিন্দু সম্প্রদায়ে দেবলোককে একটি চিরন্তন স্বর্গের চূড়ান্ত গন্তব্য হিসাবে দেখা হয়। এই উচ্চতর আবাসগুলির মধ্যে রয়েছে বিষ্ণুলোক (বৈকুণ্ঠ), ব্রহ্মলোক (সত্যলোক) এবং শিবলোক (কৈলাস) যা ব্রহ্মা,বিষ্ণু এবং শিবের মিলনস্থানকে বোঝায়। হিন্দু ঐতিহ্যের মধ্যে দেবলোককে ক্ষণস্থায়ী স্বর্গ হিসেবে বোঝানো হয়। একজন ভাল কর্মের ফলস্বরূপ অস্তিত্বের একটি অস্থায়ী আবাস, অথবা অস্তিত্বের একটি স্থায়ী আনন্দময় ধামে পৌঁছতে পারে, যদি কেউ জীবদ্দশায় যথেষ্ট পরিমাণে সৎ ও সদাচারী জীবন যাপন করে ।
হিন্দু ঐতিহ্যে দেবলোককে অস্থায়ী হিসাবে দেখা হয়। কারণ একজনকে অবশ্যই দেবলোক থেকে পৃথিবীর জীবনে ফিরে যেতে হয়, ও আরও ভাল ধর্মাচরণ শিক্ষা করতে হয় এবং তদনুরূপ বৈদিক সৎ আচরণ করতে হয়। এইভাবে,একজন মানুষ মুক্তি (মোক্ষ) লাভ করে । যখন মোক্ষ অর্জিত হয়, অন্য যে কোন জড় বিষয় মোক্ষলাভকারীর নিকট তুচ্ছ হয়ে পড়ে। মোক্ষপ্রাপ্তির ফলে কেউ পৃথিবীতে ফিরে আসে না।
বৌদ্ধধর্মে, দেব লোক হল বৌদ্ধ দেবতাদের বাসস্থান। তাদের বাসিন্দাদের প্রকৃতির উপর  দেবতাদের জগৎ নির্ভর করে যা একে অপরের থেকে ব্যাপকভাবে পৃথক।
২০২২ সালের বাংলাদেশী চলচ্চিত্রের তালিকা
এটি বাংলাদেশী চলচ্চিত্রের একটি তালিকা যা ২০২২ সালে মুক্তি পেয়েছে। কিছু চলচ্চিত্র মুক্তির তারিখ ঘোষণা করলেও চিত্রগ্রহণ শুরু করতে পারেনি, অন্যগুলি নির্মাণে রয়েছে কিন্তু এখনও নির্দিষ্ট মুক্তির তারিখ নেই। "শিরোনামহীন" হিসাবে তালিকাভুক্ত চলচ্চিত্রগুলির এখনও প্রকাশ্যে শিরোনাম ঘোষণা করা হয়নি৷
২০২২-এ অনেকগুলো উল্লেখযোগ্য চলচ্চিত্র মুক্তির জন্য নির্ধারিত হয়েছে যেগুলি মূলত ২০২০ বা ২০২১ সালে মুক্তির জন্য নির্ধারিত ছিল, কিন্তু কোভিড-১৯ মহামারীর কারণে স্থগিত করা হয়েছিল, থিয়েটারে মুক্তি দেওয়া হয়েছে, যেগুলো চাহিদা অনুযায়ী ভিডিও বা স্ট্রিমিং পরিষেবাগুলোয় মুক্তি দেওয়া হয়।
বক্স অফিস সংগ্রহ
২০২২ সালে মুক্তিপ্রাপ্ত শীর্ষ দশটি সর্বোচ্চ আয়কারী বাংলাদেশী চলচ্চিত্র, বিশ্বব্যাপী বক্স অফিসের মোট আয়ের ভিত্তিতে, নিম্নরূপ।
পিএসআর বি১৫০৯-৫৮
280px|thumb|[[চন্দ্র এক্স-রশ্মি মানমন্দির কর্তৃক গৃহীত পিএসআর বি১৫০৯-৫৮-এর একটি এক্স-রে ছবি যেখানে লাল, নীল এবং সবুজ রঙে একটি হাতের আকৃতি ফুটে উঠেছে।]]
পিএসআর বি১৫০৯-৫৮ (PSR B1509-58) ১৯৮৭ সালে আইনস্টাইন এক্স-রশ্মি মানমন্দির কর্তৃক ১৯৮২ সালে আবিষ্কৃত একটি পালসার, যা পৃথিবী হতে প্রায় ১৭ হাজার আলোক-বর্ষ দূরে সির্সিনাস নক্ষত্রমণ্ডলে অবস্থিত। পৃথিবীতে এটির প্রায় ১৭০০ বছর পুরানো অবস্থা দৃশ্যমান। এটি এমন একটি নীহারিকাতে অবস্থিত যার বিস্তৃতি প্রায় ১৫০ আলোকবর্ষ। নাসা তারাটিকে "একটি দ্রুত ঘূর্ণয়মান নিউট্রন নক্ষত্র বলে বর্ণনা করেছে যা তার চারপাশের মহাকাশে শক্তি নির্গত করে বিভিন্ন জটিল এবং উদ্বেগজনক মনোমুগ্ধকর কাঠামো তৈরি করে। যেমন: একটি বিশাল মহাজাগতিক হাতের মতো কাঠামো।" তাই এটি "ঈশ্বরের হাত" নামেও পরিচিত। এর ঘূর্ণন হার প্রতি সেকেন্ডে প্রায় ৭ বার।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ট্রিপল জাম্প
২০০৮ অলিম্পিক গেমসে মহিলাদের ট্রিপল জাম্প প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
ক্যামেরুনের প্রতিযোগী ফ্র্যাঙ্কোয়েস ব্যাঙ্গো এটোন সব সেরা ১৫.৩৯ মিটার লাফিয়ে দেশের ইতিহাসে অলিম্পিক থেকে দ্বিতীয় ব্যক্তিগত স্বর্ণপদক লাভ করেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
যোগ্যতানির্ণায়ক পর্ব
ন্যূনতম ১৪.৪৫ মিটার (Q) বা সেরা ১২জন প্রতিযোগী (q) ফাইনালে যাবে।
ফাইনাল
১৭ই আগস্ট ফাইনাল অনুষ্ঠিত হয়।
কঙ্কনা ধরণে
প্রবীণদের আশীর্বাদ পাওয়ার পরে, কনে এবং বর প্রত্যেকেই অন্যের কব্জির চারপাশে একটি পবিত্র সুতো বেঁধে রাখে। এই অনুষ্ঠানটি কঙ্কনা ধরণে নামে পরিচিত এবং এটি নির্দেশ করে যে তারা শাস্ত্রদ্বারা নির্ধারিত পদ্ধতিতে আচার-অনুষ্ঠান সম্পাদন করার প্রতিজ্ঞা করেছে।
পরবর্তী আচার হল খাসা পাড়া পুজ
অস্ট্রালোপিথেকাস আনামেন্সিস
অস্ট্রালোপিথেকাস আনামেন্সিস হচ্ছে হোমিনিন প্রজাতি। অনুমান করা হয়; এই প্রজাতি আজ থেকে ৪৪ লক্ষ বছর পূর্বে বসবাস করত। ইথিওপিয়া কেনিয়া থেকে প্রায় একশতের মত জীবাশ্ম আবিষ্কৃত হয়। এই জীবাশ্মগুলো ২০ জন আলাদা আলাদা মানুষের বলে শনাক্ত করা হয়েছে। অঃ আনামেন্সিসকে; অঃ আফারেন্সিস এর পুর্বপুরুষ বলে মেনে নেওয়া হয়েছে। এবং আঃ এনামেন্সিস বিবর্তনীয় বংশধারায় এগিয়ে যেতে থাকে। তুর্কানা হ্রদের অববাহিকা থেকে প্রাপ্ত জীবাশ্ম এটাই সুনিশ্চিত করে, অস্ট্রালোপিথেকাস আনামেন্সিস প্রাক হোমিনিন প্রজাতি।
আবিষ্কার
১৯৯৪ সালে, লন্ডন বংশোদ্ভুত কেনীয় প্রত্ননৃতত্ত্ববিদ মিভ লিকি প্রত্নতত্ত্ববিদ এলান ওয়াকার এলান বে এলাকাকে খনন করেন। তারা সেখানে প্রচুর সংখ্যক (মোট ২১ টা) জীবাশ্মের টুকরো আবিষ্কার করেন। এই জীবাশ্মের মধ্যে সম্পূর্ণ নিম্ন চোয়ালের হাড় বিশিষ্ট একটি জীবাশ্ম পাওয়া গিয়েছে। এই চোয়ালের হাড় আধুনিক শিম্পাঞ্জির হাড়ের বৈশিষ্ট্য বহন করে। কিন্তু তার দাঁতের বৈশিষ্ট্য সম্পূর্ণরুপে মানুষের বৈশিষ্ট্য বহন করে। খুলির নিচের অংশের জীবাশ্মের অপর্যপ্ততার জন্য সুনিশ্চিত না হলেও এটা বলা যায় অঃ আনামেন্সিস দুইপায়েই হাটত, তবে তাদের মধ্যে প্রাক হোমিনিডদের বৈশিষ্ট্যও কিছুটা ছিল।
১৯৯৫ তে মিভ লিকি এবং তার সহযোগীরা অস্ট্রালোপিথেকাস আফারেন্সিস এবং তাদের প্রাপ্ত নব্য ফসিলের মধ্যকার (অঃ আনামেন্সিস) তুলনা করেন। তারা সিদ্ধান্ত নেন, এই প্রজাতির নাম হবে অঃ আনামেন্সিস। এখানে আনাম শব্দটি এসেছে তুর্কানা ভাষা হতে; যার অর্থ "হ্রদ"।
যদিও অস্ট্রালোপিথেকাস আনামেন্সিস এর কোনো পায়ুর হাড় (হিপবোন বা বস্তিপ্রদেশের হাড়) বা পায়ের হাড় পাওয়া যায় নি, মিভ লিকি বিশ্বাস করেন, এই প্রজাতি গাছে বিচরণ করত। গাছে বিচরণ করা প্রাক হোমিনিনদের একটা বৈশিষ্ট্য। পরবর্তীতে ২৫ লক্ষ বছর পূর্বে হোমো প্রজাতির উদ্ভবের মাধ্যমে গাছে বিচরণের অধ্যায়ের সম্পূর্ণ সমাপ্তি ঘটে। অঃ আনামেন্সিস এর সাথে অস্ট্রালোপিথেকাস আফারেন্সির (লুসি) অনেক মিল আছে। হতে পারে, এই লুসির সরাসরি পুর্বপুরুষ হলো অঃ আনামেন্সিস। অঃ আনামেন্সিস এর জীবাশ্ম রেকর্ড থেকে জানা যায়, এই জীবাশ্ম ৪২ থেকে ৩৯ লক্ষ বছর পূর্বের। সাম্প্রতিক সময়ের স্তরীয় বয়সসীমার পারিসংখ্যানিক উপাত্ত থেকে এর বয়স অনুমান করা হয়েছে ৪১ থেকে ৪২ লক্ষ বছর পূর্বের।
২০০৬ সালে আসা ইসসে নামে পরিচিত একটি সাইটে প্রাপ্ত অঃ আনামেন্সিস এর ৩০ টার মত জীবাশ্ম এটাই সুনিশ্চিত করে অঃ আনামেন্সিস উত্তর পূর্ব ইথিওপিয়া পর্যন্ত ছড়িয়ে গিয়েছিল। এই জীবাশ্মের মধ্যে আছে হোমোনিডদের সবচেয়ে বড় শ্বদন্ত। এই জীবাশ্ম যেস্থানে পাওয়া গিয়েছে; তার নাম মধ্য আওয়াশ, এই স্থানে অন্যান্য আধুনিক অস্ট্রালোপিথেকাসের ঘর বলে জানা যায়। এবং প্রাপ্ত জীবাশ্ম থেকে মাত্র ৬ মাইল (৯.৭ কি.মি.) দূরে আর্ডিপিথেকাস র‍্যামিডাস এর জীবাশ্ম পাওয়া গিয়েছে। আর্ডিপিথেকাস প্রাক হোমিনিড; বিবর্তনীয় বৃক্ষে আর্ডিপিথেকাসের নিচে অস্ট্রালোপিথেকসের স্থান। অঃ আনামেন্সিস ৪২ লক্ষ বছ আগে বিচরণ করত; যেখানে আর্ডিপিথেকাস র‍্যামিডাস ৪৪ লক্ষ বছর পূর্বে বাস করত বলে অনুমেয়।
পরিবেশ
অস্ট্রালোপিথেকাস আনামেন্সিস কেনিয়া বিশেষ করে পুর্ব তুরকানার আলিয়া অববাহিকায় পাওয়া গিয়েছে। অনুমান করা হয়, সে পরিবেশ অনেক বেশি আর্দ্র ছিল। তবে তা চূড়ান্ত নয়। এবিষয়ে আরো গবেষণার প্রয়োজন আছে।
খাদ্যভ্যাস
অস্ট্রালোপিথেকাস আনামেন্সিস এর আণবিক জীবাশ্মের উপর করা গবেষণা থেকে দেখা গিয়েছে, এই প্রজাতি এবং আধুনিক গরিলার খাদ্যাভ্যাস একই।
আধুনিক মানুষের সাথে সম্পর্ক
অঃ অ্যানামেন্সিসের দন্ত-পাটি স্পষ্টতই বনমানুষ সুলভ। এদের দাঁতে অনেক আদিম লক্ষণ রয়ে গেছে। যেমন, বড় শ্ব-দন্ত, অধিবৃত্তের বদলে আয়তাকার দন্তসারি, সাদৃশ্যহীন প্রাকমাড়ি এবং মাড়ির দাঁত। নিচের ছেদন দাঁতের পিছনে বিরাট হাড়ের তাক, মায়োসিন আর আধুনিক বনমানুষের মত থুতনি পিছনে ঢালু হয়ে নেমে যাওয়া। আরেকটা আদিম বৈশিষ্ট্য হলো মুখের ভিতিরের তালু অগভীর হওয়া, যদিও পরবর্তী কালের হোমিনিড অঃ আফারেন্সিস এর বেলায়ও তেমনই অগভীর তালু দেখা গিয়েছে। সাধারণ ভাবে বলতে গেলে একটা হোমিনিডের জন্য অঃ অ্যানামেন্সিসের দন্ত চরিত্র বড়ই আদিম। অঃ অ্যানামেন্সিস এর দীর্ঘ নিম্নবাহু আর কবজি সন্ধির বৈশিষ্ট্য এর গাছে চড়ার সাক্ষ্য বহন করে।
আর্ডিপিথেকাস র‍্যামিডাস এর মধ্যে দেখা যায় নি, এরকম অর্জিত অগ্রসর ঝোঁকও অঃ অ্যানামেন্সিস এর মধ্যে আছে। এদের দাঁতের এনামেল খুবই পুরু, মাড়ির দাঁতগুলো আড়াআড়িভাবে প্রসারিত, যাতে দৈর্ঘ্যের সাথে প্রস্থের ছোট অনুপাত হয়েছে, যা প্রায় অঃ আফারেন্সিস এর কাছাকাছি (মাড়ির দাঁতের দৈর্ঘ্যের সাথে প্রস্থের অনুপাত, আঃ র‍্যামিডাস এর ১.৪৯, অঃ অ্যানামেন্সিস এর ১.৪, অঃ আফারেন্সিস এর ১.২)।
অস্ট্রালোপিথেকাস অ্যানামেন্সিস এর শিরপরবর্তী দেহকাঠামোতে অন্য গল্প লুকিয়ে আছে। এই দেহ কঙ্কালীয় লক্ষণগুলো হচ্ছে আসল, যা সন্দেহাতীত দ্বিপদ হিসাবে এর সত্যিকারের পরিচয় বহন করে। টিবিয়া বা পায়ের নিম্নাংশের বড় হাড়ের নিচের অংশ এর চলার ক্ষমতার সঠিক সুত্র দিয়েছে। দুই পায়ে হাটার সময় যে সব জায়গায় বেশি চাপ পরে, অঃ আনামেন্সিস এর টিবিয়ার সেসব জায়গা খুবই পুরু। টিবিয়ার সর্বনিম্ন সংযোগ তল, যা মুড়িসন্ধির ট্যালাস হাড়ের সাথে যুক্ত হয়, তা সরাসরি নিম্নমুখী হয়ে আছে। চতুষ্পদীর বেলায় টিবিয়ার নিচের সংযোগ তল নিচে এবং সামনের দিকে কোণাকুণি হয়ে থাকে। উপরন্তু উরুর হাড়ের নিম্নপ্রান্তের সাথে মিলে হাঁটুসন্ধি গঠনকারী এই টিবিয়া হাড়ের একদম উপরের সংযোগ তলগুলি গভীর ভাবে অবতল, সামনে পিছনে প্রশস্ত এবং দুইপাশে সমান আকারের। এই সব বৈশিষ্ট্য এখনো আধুনিক মানুষের হাটুঁতে রয়ে গেছে।
অস্ট্রালোপিথেকাস অ্যানামেন্সিস এর এই টিবিয়ার হাড় আর ঐ উর্ধ্ববাহুর হাড় অঃ আফারেন্সিস এর চেয়ে হোমো বা নর গোত্রের সাথে বেশি সাদৃশ্যপুর্ণ। যদিও এটা সম্পূর্ণভাবে নিশ্চিত নয়, গবেষণা পর্যায়ে থাকা এই উপাত্ত সত্য হলে বলতে হবে হোমো স্যাপিয়েন্স; অঃ আফারেন্সিস এর চেয়ে ৪০ লক্ষ বছরের পুরোনো অস্ট্রালোপিথেকাস অ্যানামেন্সিস এর বেশি নিকটাত্মীয়।
দুকি জেলা
দুকি, পাকিস্তানের বেলুচিস্তান প্রদেশের একটি জেলা। এটি ১০৯২ মিটার (৩৫৮৫ ফুট) উচ্চতায় অবস্থিত। এখানে বেশ কয়েকটি ইউনিয়ন পরিষদ রয়েছে, এর মধ্যে উল্লেখযোগ্য হচ্ছে: ভিয়ালা দুকি, জঙ্গাল রবাত, সদর, সিভিল স্টেশন, নেসারাবাদ, থাল, লুনি এবং নান সাহেব জিয়ারত। জেলাটির প্রধান রাজস্ব মূলত কৃষি ও প্রাকৃতিক সম্পদ থেকে আসে। এখানে ৩টি প্রধান উপজাতি: তারীন, লুনি এবং নাসর রয়েছে।
লাঠমার হোলি
লাঠমার হোলি (লাঠির হোলি) হল হিন্দু উৎসব যা যমজ শহর বারসানা ও নন্দগাঁওতে উদযাপিত হয়, যা যথাক্রমে রাধাকৃষ্ণের শহর নামেও পরিচিত। প্রতি বছর, হোলির সময়, হাজার হাজার ভক্ত ও পর্যটক উৎসব উদযাপন করতে এই শহরগুলিতে যান। উৎসব সাধারণত এক সপ্তাহেরও বেশি সময় ধরে চলে এবং রাঙা পঞ্চমীতে শেষ হয়।
উৎপত্তি
উৎসবটি ঐশ্বরিক দম্পতি রাধাকৃষ্ণের কিংবদন্তির সাথে যুক্ত। কিংবদন্তি অনুসারে, ভগবান কৃষ্ণ যিনি নন্দগাঁওয়ের বাসিন্দা ছিলেন এবং বৃষভানুর জামাতা হিসেবে বিবেচিত ছিলেন তিনি তার প্রিয় রাধা এবং তার বন্ধুদের গায়ে রং ছিটাতে চেয়েছিলেন। কিন্তু, কৃষ্ণ এবং তার বন্ধুরা বারসানায় প্রবেশ করার সাথে সাথে রাধা এবং তার বন্ধুরা তাদের লাঠি দিয়ে অভ্যর্থনা জানায় যারা তাদের বারসানা থেকে তাড়িয়ে দেয়। একই প্রবণতা অনুসরণ করে, প্রতি বছর হোলি উপলক্ষে, নন্দগাঁওয়ের পুরুষরা যারা বরসানার জামাই হিসাবে বিবেচিত হয় তারা বারসানায় যায় এবং মহিলারা রং ও লাঠি দিয়ে অভ্যর্থনা জানায়। নন্দগাঁও-এর পুরুষ এবং বারসানার মহিলা উভয় পক্ষই নিখুঁত সুন্দর হাস্যরসে উদযাপনটি করেছে।
তান্ত্রিক যৌনতা
এই অনুশীলনের উল্লেখ করার জন্য শাস্ত্রীয় গ্রন্থে ব্যবহৃত প্রকৃত পদগুলির মধ্যে রয়েছে বৌদ্ধ তন্ত্রগুলিতে কর্মমুদ্রা এবং হিন্দু উৎসগুলিতে মৈথুন। হিন্দু তন্ত্রে, মৈথুন হল পাঁচটি মকারের মধ্যে সবচেয়ে গুরুত্বপূর্ণ (পাঁচটি তান্ত্রিক পদার্থ) এবং তন্ত্রের গ্র্যান্ড আচারের প্রধান অংশ গঠন করে যা বিভিন্নভাবে পঞ্চমকার, পঞ্চতত্ত্ব ও তত্ত্বচক্র নামে পরিচিত। তিব্বতি বৌদ্ধধর্মে, কর্মমুদ্রা প্রায়ই তান্ত্রিক সাধনার সমাপ্তির একটি গুরুত্বপূর্ণ অংশ।
ইতিহাস
স্যামুয়েলের মতে, জৈমিনীয় ব্রাহ্মণ, ছান্দোগ্য উপনিষদ, ও বৃহদারণ্যক উপনিষদের মতো প্রাচীন বৈদিক গ্রন্থগুলি, "যৌন মিলনকে বৈদিক যজ্ঞের সমতুল্য হিসাবে বিবেচনা করুন এবং বীর্যপাতকে নৈবেদ্য হিসাবে বিবেচনা করুন।" বৃহদারণ্যক উপনিষদে বিভিন্ন যৌন আচার এবং অনুশীলন রয়েছে যার বেশিরভাগই একটি সন্তান প্রাপ্তির লক্ষ্যে করা হয় যা পুরুষের কৌতূহল এবং শক্তি হ্রাসের সাথে সম্পর্কিত। বৃহদারণ্যক উপনিষদের একটি অনুচ্ছেদে বলা হয়েছে:
"তার ভালভা হল বলির মাঠ; তার পিউবিক চুল পবিত্র ঘাস; তার লেবিয়া মেজরা হল সোম-ঠাসা; এবং তার লেবিয়া মেজরার কেন্দ্রে আগুন জ্বলছে। একজন পুরুষ যিনি এই জ্ঞানের সাথে যৌন মিলনে লিপ্ত হন, তিনি একজন পুরুষ হিসাবে একটি মহান বিশ্ব লাভ করেন, যিনি একজন সোমযজ্ঞ করেন, এবং তিনি নিজের জন্য সেই মহিলাদের যোগ্যতাগুলি ব্যবহার করেন, যাদের সাথে যৌন মিলন করেছেন। অন্যদিকে, মহিলারা নিজেদের জন্য উপযুক্ত একজন পুরুষের যোগ্যতা যা এই জ্ঞান ছাড়াই তাদের সাথে যৌন সম্পর্কে লিপ্ত হয়।"
- বৃহদারণ্যক উপনিষদ ৬.৪.৩, অনুবাদ: অলিভেল ১৯৯৮:৮৮
যৌন যোগের প্রথম দিকের উল্লেখ অসঙ্গের মহাযান বৌদ্ধ মহাযানসূত্রলামকারে (আনুমানিক ৫ শতক) উত্তরণে বলা হয়েছে:
"সুখী বুদ্ধ-ভঙ্গিতে যৌনমিলনের বিপরীতমুখীতা ও একজনের জীবনসঙ্গীর নিষ্কলুষ দৃষ্টিভঙ্গিতে সর্বোচ্চ আত্ম-নিয়ন্ত্রণ অর্জন করা হয়।"
ডেভিড স্নেলগ্রোভের মতে, পাঠ্যটিতে 'যৌন মিলনের বিপরীত' উল্লেখ করা হতে পারে বীর্যপাত বন্ধ করার অভ্যাসকে। স্নেলগ্রোভে বলে:
"''এটা কোনভাবেই অসম্ভব নয় যে ইতিমধ্যেই পঞ্চম শতাব্দীর মধ্যে যখন আসঙ্গ লিখছিলেন, যৌন যোগের এই কৌশলগুলি সম্মানিত বৌদ্ধ চেনাশোনাগুলিতে ব্যবহৃত হচ্ছিল এবং আসঙ্গ নিজেও এই ধরনের অনুশীলনকে বৈধ বলে গ্রহণ করেছিলেন। নিঃশ্বাসের স্বাভাবিক শক্তি, শ্বাস -প্রশ্বাস অবশ্যই বৌদ্ধ এবং হিন্দু যোগে নিয়ন্ত্রিত হওয়ার জন্য অপরিহার্য শক্তি হিসেবে গ্রহণ করা হয়েছিল। তাহলে কেন যৌন শক্তির স্বাভাবিক শক্তি নেই? [...] .একবার যখন এটি প্রতিষ্ঠিত হয়ে যায় যে যৌন যোগকে ইতিমধ্যেই আসঙ্গ একটি গ্রহণযোগ্য যোগচর্চা হিসেবে গণ্য করেছিল, তা বুঝতে অনেক সহজ হয়ে যায় যে, তান্ত্রিক চুক্তিগুলি, পূর্ববর্তী বৌদ্ধ শিক্ষার আপাত দ্বন্দ্ব সত্ত্বেও, পরবর্তী শতাব্দীতে এত সহজেই মহাত্ম্য দান করা করা হয়েছিল।'"
জিওফ্রি স্যামুয়েলের মতে, যদিও এটা সম্ভব যে চতুর্থ বা পঞ্চম শতাব্দীতে কোন ধরনের যৌন যোগ বিদ্যমান ছিল,
"এই ধরনের অনুশীলনের জন্য যথেষ্ট প্রমাণ, তবে, সপ্তম ও অষ্টম শতাব্দী থেকে, এবং শৈব এবং বৌদ্ধ তান্ত্রিক বৃত্ত থেকে পাওয়া যায়। এখানে আমরা অনুশীলনের একটি নির্দিষ্ট জটিল অংশ হিসেবে যৌন যোগকে দেখি। শৈব পক্ষের সাথে এটি দক্ষিণ ও উত্তর ভারতে নামধারী শিক্ষকদের সিরিজ, দক্ষিণে তিতুমার ও বোগার সহ সিত্তার (সিদ্ধ) শিক্ষক এবং উত্তরে তথাকথিত নাথ শিক্ষকদের সাথে যুক্ত, যেখানে প্রধান নাম মৎস্যেন্দ্র (মৎস্যেন্দ্রনাথ) ও গোরখ (গোরক্ষনাথ)। বৌদ্ধ দিক থেকে, এটি তথাকথিত মহাযোগ তন্ত্রের সাথে যুক্ত। এই উন্নয়নগুলি তিনটি ক্ষেত্রেই কমবেশি একই সময়ে ঘটছে বলে মনে হচ্ছে।"
হিন্দু দর্শনের ন্যায় দর্শনের নবম শতাব্দীর পণ্ডিত এবং তন্ত্র সাহিত্যে মন্তব্যকারী জয়ন্ত ভট্ট বলেছেন যে তান্ত্রিক ধারণা এবং আধ্যাত্মিক চর্চাগুলি বেশিরভাগই ভালভাবে স্থাপন করা হয়েছে, কিন্তু এর "অনৈতিক শিক্ষা" রয়েছে যেমন ..তথাকথিত "নীলাম্বর" সম্প্রদায় যেখানে এর অনুশীলনকারীরা "কেবল একটি নীল পোশাক পরিধান করে, এবং তারপর একটি দল হিসাবে উৎসবগুলিতে অনিয়ন্ত্রিত গণ যৌন জড়িত"। তিনি লিখেছেন, এই অভ্যাস অপ্রয়োজনীয় এবং এটি সমাজের মৌলিক মূল্যবোধকে হুমকির মুখে ফেলে।
ডগলাস রেনফ্রু ব্রুকস বলেছেন যে অ্যান্টিনোমিয়ান উপাদান যেমন নেশাজাতীয় পদার্থের ব্যবহার ও যৌনতা শত্রু ছিল না, কিন্তু কিছু কৌলা ঐতিহ্যে গৃহীত হয়েছিল তান্ত্রিক ভক্তকে "ব্রহ্মের চূড়ান্ত বাস্তবতা এবং জাগতিক দৈহিক ও জাগতিক জগতের মধ্যে পার্থক্য" ভেঙে দেওয়ার জন্য চ্যালেঞ্জ জানাতে। ব্রুকস বলছে, কামোত্তেজক ও তপস্বী কৌশলগুলিকে একত্রিত করে, তান্ত্রিক সমস্ত সামাজিক ও অভ্যন্তরীণ অনুমান ভেঙে ফেলে, শিবের মতো হয়ে ওঠে। কাশ্মীরের শৈববাদে, ডেভিড গ্রে বলেছেন, অ্যান্টিনোমিয়ান সীমালঙ্ঘনকারী ধারণাগুলি ধ্যান ও প্রতিফলনের জন্য এবং "অতীত বিষয়বস্তু উপলব্ধি করার" উপায় হিসাবে অভ্যন্তরীণ ছিল।
তান্ত্রিক যৌন চর্চা প্রায়ই ব্যতিক্রমী ও অভিজাত হিসাবে দেখা হয়, এবং সমস্ত সম্প্রদায় দ্বারা গ্রহণ করা হয় না। এগুলি কেবল বৌদ্ধ ও হিন্দু তন্ত্রের কিছু তান্ত্রিক সাহিত্যে পাওয়া যায়, কিন্তু জৈন তন্ত্র থেকে সম্পূর্ণ অনুপস্থিত। কৌলা ঐতিহ্য ও অন্যান্য যেখানে যৌন পদার্থ হিসেবে যৌন পদার্থ ও ধর্মীয় যৌনতা উল্লেখ করা হয়েছে, পণ্ডিতরা তাদের অনুবাদ, ব্যাখ্যা এবং ব্যবহারিক তাৎপর্যে একমত নন। তথাপি, আবেগ, কামোত্তেজকতা ও যৌনতা সর্বজনীনভাবে তান্ত্রিক সাহিত্যে প্রাকৃতিক, আকাঙ্ক্ষিত, "দেবতাকে রূপান্তরিত করার মাধ্যম এবং শিব ও শক্তির আনন্দকে প্রতিফলিত করার" মাধ্যম হিসাবে বিবেচনা করা হয়। আনন্দ ও যৌনতা জীবনের আরেকটি দিক এবং "মহাবিশ্বের মূল" যার উদ্দেশ্য প্রসবের বাইরে প্রসারিত এবং এটি আধ্যাত্মিক যাত্রা এবং পরিপূর্ণতার আরেকটি মাধ্যম।
এই ধারণাটি হিন্দু মন্দির শিল্পে কাম শিল্পের অন্তর্ভুক্তি, এবং এর বিভিন্ন মন্দিরের স্থাপত্য এবং হিন্দু পণ্ডিত রামচন্দ্র কুলাকার দ্বারা শিল্প-প্রকাশের মতো নকশা ম্যানুয়ালগুলির সাথে ফুটে ওঠে।
অনুশীলন
তান্ত্রিক যৌনতা বীর্য ধারণের অভ্যাসের সাথে দৃঢ়ভাবে যুক্ত, কারণ যৌন তরলকে একটি শক্তিযুক্ত পদার্থ হিসাবে বিবেচনা করা হয় যা অবশ্যই সংরক্ষণ করা উচিত। যাইহোক, যদিও ইতিমধ্যে চতুর্থ শতাব্দীর মহাভারতে তপস্বীদের অনুশীলনের উল্লেখ আছে, সেই কৌশলগুলি শেষ বৌদ্ধ তন্ত্রের আগ পর্যন্ত বিরল ছিল। সেই সময় পর্যন্ত, যৌন নিঃসরণ উভয়ই অনুমোদিত এবং জোর দেওয়া হয়েছিল।
তার প্রথমতম রূপে, তান্ত্রিক সহবাসকে সাধারণত যৌন তরল উৎপন্ন করার নির্দেশ দেওয়া হত যা "তান্ত্রিক দেবতাদের পছন্দের নৈবেদ্য" গঠন করে। কিছু চরম গ্রন্থ আরও এগিয়ে যাবে, যেমন নবম শতাব্দীর বৌদ্ধ পাঠ্য চান্ডামাহারসান-তন্ত্র, যা অনুশীলনকারীর যৌন সঙ্গীর শারীরিক বর্জ্য পণ্য যেমন তার মলদ্বার ও যৌনাঙ্গের ধোয়ার জল খাওয়ার পরামর্শ দিয়েছিল। এগুলিকে "শক্তির পদার্থ" বলে মনে করা হত, বর্জ্যকে শেখানো হয়েছিল সামান্যতম বিতৃষ্ণা ছাড়াই "সমস্ত বুদ্ধদের দ্বারা খাওয়া" খাদ্য হিসাবে খাওয়া উচিত।
প্রথম সহস্রাব্দের কাছাকাছি সময়ে, তন্ত্র বীর্য ধারণের অনুশীলন করে, যেমন অসীধব্রত -এর তপস্যা অনুষ্ঠান এবং বজ্রোলি মুদ্রার পরবর্তী যোগিক কৌশল। তারা সম্ভবত মহাভারতে উল্লেখিত প্রাচীন, অ-তান্ত্রিক ব্রহ্মচারী দর্শন থেকে গৃহীত হয়েছিল। বৌদ্ধ তান্ত্রিক কাজগুলি যৌন নিঃসরণ থেকে দূরে রাখা এবং ইচ্ছাকৃতভাবে দীর্ঘায়িত সুখের দিকে মনোনিবেশ করার নির্দেশ দেয়, এইভাবে দেবতাদের নির্দেশিত তরলের তান্ত্রিক নৈবেদ্যকে "অভ্যন্তরীণ" করে।
বৌদ্ধ কালচক্র তন্ত্রে, একাদশ শতাব্দীর তিব্বতি ঐতিহ্যে, বীর্য নিঃসরণ শুধুমাত্র গুরু ও আলোকিতদের জন্য সংরক্ষিত ছিল।
দ্বাদশ শতাব্দীর জাপানি দর্শন তাচিকাওয়া-রিউ বীর্যপাতকে নিরুৎসাহিত করেনি, এটিকে "ভালোবাসার ঝরনা যা হাজার হাজার সম্ভাব্য বুদ্ধ ধারণ করে" বিবেচনা করে। তারা মানুষের মাথার খুলি পূজার সাথে মিলিয়ে যৌন তরল নিঃসরণকে কাজে লাগিয়েছিল, যা হোনজোন তৈরির ফলে মিশ্রণে লেপযুক্ত হবে। যাইহোক, সেই অভ্যাসগুলি বিদ্বেষী বলে বিবেচিত হয়েছিল, যা সম্প্রদায়ের দমনের দিকে পরিচালিত করেছিল।
"হিন্দু মন্দির শিল্পকলা, যৌনতা ও কামোত্তেজকতার উপর তন্ত্রের পাঠ থেকে উদ্ধৃতি
এই প্রসঙ্গে, শৈল্পিক ভাস্কর্য সভার যুক্তি শুনুন, আমি ভাস্করদের মধ্যে প্রাপ্ত ঐতিহ্য অনুযায়ী তাদের ব্যাখ্যা করব। কাম হল পৃথিবীর অস্তিত্বের মূল। যা কিছু জন্মে তার উৎপত্তি কাম থেকে, এটি কাম দ্বারাও সেই আদি বিষয় ও সমস্ত প্রাণী শেষ পর্যন্ত দ্রবীভূত হয়। শিব ও শক্তির [আবেগ] ছাড়া সৃষ্টি মূর্তি ছাড়া আর কিছুই হবে না, জন্ম থেকে মৃত্যু পর্যন্ত কোন কিছুই কাম সক্রিয় না করে ঘটে না। শিব মহান লিঙ্গ হিসাবে প্রকাশ, শক্তি অপরিহার্য রূপ হল যোনি, তাদের মিথস্ক্রিয়া দ্বারা, সমগ্র বিশ্ব অস্তিত্বে আসে; এটাকে বলা হয় কাম এর কার্যকলাপ। প্রচলিত কামোত্তেজক শিল্প প্রামাণিক শাস্ত্রে বিস্তৃত বিষয়, যেমন তারা বলে, কামোত্তেজক চিত্রবিহীন স্থান হল পরিহার করার জায়গা। তান্ত্রিক কর্তৃপক্ষের দ্বারা, এই ধরনের স্থানগুলি নিকৃষ্ট বলে বিবেচিত হয় এবং এড়ানো যায়, যেন মৃত্যুর আস্তানা, দুর্ভেদ্য অন্ধকারের সমতুল্য।"
- শিল্প-প্রকাশ ২.৪৯৮-৫০৩, ১১ -১২ শতক, হিন্দু তন্ত্রের লেখা, মাইকেল ডি রাবে কর্তৃক ইংরেজিতে অনুবাদিত
দেউল (স্থাপত্য)
দেউল হল বঙ্গ অঞ্চলের একটি মন্দির স্থাপত্যশৈলী। বাংলার সবথেকে আগের মন্দিরগুলোর মধ্যে দেউল অন্যতম। খ্রিস্টিয় ৬ষ্ঠ থেকে ১০ম শতাব্দীর মধ্যবর্তী কোনও এক সময়ে দেউল শিল্পরীতির বিকাশ ঘটে। এরপর মুসলিম শাসনেঁর পর অন্ত-মধ্য যুগে বাংলায় দেউল শিল্পে এক নবজাগরণ আসে।  খ্রিস্টীয় ১৬শ-১৯শ শতাব্দী পর্যন্ত এই শৈলীর মন্দির নির্মিত হয়েছে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়। পরবর্তীকালে নির্মিত এই শৈলীর মন্দিরগুলি ছিল সাধারণত ছোটো এবং ইসলামি স্থাপত্যের বৈশিষ্ট্যসম্পন্ন। একরত্ন মন্দিরের চূড়াগুলি দেউল শৈলীর অনুরূপ। পঞ্চরত্ন ও নবরত্ন মন্দিরের কেন্দ্রীয় চূড়াগুলিও দেউল শৈলীর অনুরূপ।
প্রকারভেদ
ডেভিড ম্যাকাচন বাংলার মন্দিরসমূহকে চারটি শ্রেণিতে ভাগ করেন যার একটি হচ্ছে দেউল মন্দির।
দেউলকে আরও তিন ভাগে ভাগ করা যায়।
পীঢ়া দেউল
মুঘল পূর্ববর্তী যুগে আরও একটি বিশেষ ধরনের মন্দির স্থাপত্যের নিদর্শন বাংলায় দেখা যায়। সেখানে তল বিশিষ্ঠ পিরামিডের মত কিছু মন্দির দেখা যায়। এদের পীরা দেউল বা ভদ্র দেউল বলে। পরবর্তিতে রেখা দেউলের সাথে পীরা দেউল মিশিয়ে আরও কিছু মন্দির গড়ে ওঠে।
বেগুনিয়া
মূল নিবন্ধ: বেগুনিয়া
বরাকরে দামোদর নদের প্রায় কোল ঘেঁষে চারটি মন্দির একত্রে বেগুনিয়া নামে পরিচিত। সুপ্রাচীন-ঐতিহাসিক, নান্দনিক এবং অপরিসীম প্রত্নতাত্ত্বিক মূল্যের নিদর্শন এই মন্দিরগুলি।আগে মোট ৫টি মন্দির ছিল। বর্তমানে চারটি অপূর্ব সুন্দর পাথরের দেউল অবশিষ্ট, এদের একত্রে সিদ্ধেশ্বর মন্দির বলা হয়। তৃতীয় মন্দিরটি পশ্চিমমুখী, বাকিগুলো সব পূর্বমুখী। চতুর্থ মন্দিরটি বাংলার সর্বপ্রাচীন দেউল স্থাপত্য।
ওএফআই ক্রিট ফুটবল ক্লাব
ঘরোয়া ফুটবলে, ওএফআই ক্রিট এপর্যন্ত ৪টি শিরোপা জয়লাভ করেছে; যার মধ্যে ১টি গ্রিক কাপ এবং ৩টি ফুটবল লীগ শিরোপা রয়েছে।
অগ্নি সংস্কার
অগ্নি সংস্কার হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬১ সালে শ্রীবিষ্ণু পিকচার প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, ছবি বিশ্বাস, ছায়া দেবী।
ক্ষুদ্র গঠন উপাদান (কম্পিউটিং)
স্মল ফর্ম ফ্যাক্টর সংক্ষেপে এসএফএফ বা ক্ষুদ্র গঠন উপাদান হল একটি কম্পিউটার গঠন উপাদান নকশার শ্রেণী যার নকশা এমনভাবে করা হয় যাতে এটি ডেস্কটপ কম্পিউটারের আকার আকৃতি ছোট বা কমানোর কাজে ব্যবহৃত হয়। তুলনার উদ্দেশ্যে এসএফএফের খোপ বা বাক্সের আকার মাপা হয় লিটারে। এটি বিভিন্ন আয়তন এবং আকারে পাওয়া যায় যার মধ্যে জুতার বক্স, কিউব এবং বই আকৃতি রয়েছে। এগুলো ছোট এবং প্রায়শ হালকা গঠনের জন্য হোম থিয়েটার পিসি এবং গেমিং কম্পিউটার হিসেবে জনপ্রিয়তা পেয়েছে। প্রস্তুতকারকরা নানন্দনিকতা এবং ব্যবহারকারীবান্ধব বা কার্যকরভাবে নকশা বা আরামদায়ক সুবিধা যোগ করে এমন নকশার প্রতি মনোযোগ দেয়। কারণ ব্যবহারকারীরা এগুলোকে টেবিলের উপর বসান বা বহন করেন বিভিন্ন জায়গায়।
এই গঠন উপাদানে কম্পিউটিং যন্ত্র যা আগে থেকেই ছোট আকৃতির তাকে বিবেচনা করে না যেমন মোবাইল সিস্টেম। কিন্তু "ক্ষুদ্র গঠন উপাদান" সংজ্ঞাটি একটি আদর্শ মান নয় ফলত দেখা যায় এর ভুল ব্যাখ্যা এবং অপব্যবহার করা হচ্ছে। প্রস্তুতকারকরা প্রায়শই এমন সংজ্ঞা দেয় যা তাদের পন্যের উদ্দেশ্য সাধনের লক্ষ্যে দেয়া।
দিল্স দেবজ্যোতি সিংহ
কবি এবং প্রাবন্ধিক দিল্স দেবজ্যোতি সিংহ ১৯৫৬ সালের ৩১ মার্চ আসামের করিমগঞ্জ জেলার দুল্লভছড়ার কৃষ্ণনগর গ্রামে জন্ম গ্রহণ করেন।
তিনি ১৯৭৯ সাল থেকে ১৯৮০ সাল পর্যন্ত নিখিল বিষ্ণুপ্রিয়া মণিপুরী স্টুডেন্টস ইউনিয়ন এর সভাপতির পদে ছিলেন। এছাড়াও তিনি দিল্স নামের একটি কাব্য সাহিত্য এবং সামাজিক-সাংস্কৃতিক সংগঠনের রূপকার ও ছিলেন। বর্তমানে তিনি সংগঠনটির সভাপতির পদে নিযুক্ত আছেন।
কবিতা লেখায় তিনি নিজের নাম ছাড়াও সনাতন মিশ্র, কুমার বার্ষ্ণেয়, বৃহন্নলা সিংহ ইত্যাদি বিভিন্ন ছদ্মনামে কবিতা লেখেন। তিনি কবিতা নিয়ে বিভিন্ন পরীক্ষা নিরীক্ষা করে যাচ্ছেন। সনাতন মিশ্র ছদ্মনামে তার অনুপ্রাসবহুল চতুর্দশপদী কবিতা খুবই প্রশংসিত হয়েছে। কুমারী দেবলা মুখার্জ্জী ছদ্মনামে লিখিত তার "অগস্ত্য" নামের ভাষাতাত্ত্বিক গবেষণা এবং সমালোচনামুলক লেখাটি বিষ্ণুপ্রিয়া মণিপুরী ভাষার গবেষণা সাহিত্যে বিশেষভাবে গুরুত্বপূর্ণ অবদান রেখেছে। এছাড়াও তিনি তার স্বনির্বাচিত কবিতা ইংরেজি ভাষাতেও অনুবাদ করেছেন।
ওয়ান ফর সরো (শিশুভোলানো ছড়া)
"ওয়ান ফর সরো" দোয়েল পাখি নিয়ে একটি প্রচলিত শিশুতোষ ছড়া। একটি চিরায়ত কুসংস্কার অনুযায়ী, একজন মানুষের দিন ভালো যাবে না খারাপ যাবে,তা সে দিনে কয়টি দোয়েল পাখি দেখেছে সেটি দিয়েই বলে দেয়া যায়।
চরণগুচ্ছ
কবিতা বা ছড়াটির কথা নিয়ে কয়েকরকম বৈচিত্র্য প্রচলিত আছে। একটি রূপ এরকম: "ওয়ান ফর সরো, টু ফর জয়, থ্রি ফর আ গার্ল, ফোর ফর আ বয়, ফাইভ ফর সিলভার, সিক্স ফর গোল্ড, সেভেন ফর আ সিক্রেট নেভার টু বি টোল্ড।"
উৎপত্তি
দোয়েল পাখিকে নিয়ে বিভিন্ন কুসংস্কার থেকেই ছড়াটির জন্ম বলে ধারণা করা হয়। বিভিন্ন সংস্কৃতিতে দোয়েল পাখিকে কুলক্ষণীয় বিবেচনা করা হয়। বৃটেনে ষোড়শ শতাব্দীতেও এরকম ধারণা চালু ছিলো।